KLASA: 112-01/23-01/42

URBROJ: 2105/05-15-01/23-1

U Umagu, 22. kolovoza 2023. godine

U sklopu projekta **„Škola PUNa znanja 2023./2024.“** koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI“ temeljem poziva SF.2.4.06.01. Europskog socijalnog fonda plus u sklopu Operativnog programa Učinkoviti ljudski potencijali 2021.-2027. (ESF plus)

Osnovna škola Marije i Line - Scuola elementare „Marija i Lina“, Umag - Umago

kao partner u projektu raspisuje

 **JAVNI POZIV**

**za obavljanje poslova pomoćnika u nastavi/stručno komunikacijskog posrednika za učenike s teškoćama u razvoju u nastavnoj 2023./2024. godini**

Radno mjesto: POMOĆNIK/CA U NASTAVI,

 STRUČNO KOMUNIKACIJSKI POSREDNIK/CA

**Broj traženih osoba: 13**

Mjesto rada: Osnovna škola Marije i Line - Scuola elementare „Maria i Lina“, Umag -Umago

|  |  |  |  |  |
| --- | --- | --- | --- | --- |
| R.br. | Naziv škole i sjedište | Razred 2023./2024. | Traži se uključivanje: | Broj sati tjedno  |
| 1. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag | **2. razred** | pomoćnika u nastavi za jednog učenika | **21** |
| 2. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag | **2. razred** | pomoćnika u nastavi za jednog učenika | **23** |
| 3. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag | **3. razred** | pomoćnika u nastavi za jednog učenika | **21** |
| 4. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag, PO | **3. razred** | pomoćnika u nastavi za jednog učenika | **23** |
| 5. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag – PŠ Murine | **4. razred** | pomoćnika u nastavi za jednog učenika | **21** |
| 6. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag | **4. razred** | pomoćnika u nastavi za jednog učenika | **21** |
| 7. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag | **5. razred** | stručno komunikacijskog posrednika/icu za jednog učenika | **28** |
| 8. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag | **6. razred** | pomoćnika u nastavi za jednog učenika | **30** |
| 9. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag, PO | **7. razred** | pomoćnika u nastavi za jednog učenika | **21** |
| 10. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag, PO | **8. razred** | pomoćnika u nastavi za jednog učenika | **21** |
| 11. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag, PO | **8. razred** | pomoćnika u nastavi za jednog učenika | **21** |
| 12. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag | **8. razred** | pomoćnika u nastavi za jednog učenika | **29** |
| 13. | Osnovna škola Marije i Line - Scuola elementare „Marija i Lina“ Umag- Umago, Školska 14, 52470 Umag | **8. razred** | pomoćnika u nastavi za jednog učenika | **31** |

* Vrsta ugovora: ugovor o radu na određeno vrijeme za nastavnu godinu 2023./2024.

**UVJETI:**

* Pomoćnik u nastavi/stručni komunikacijski posrednik mora biti osoba koja ima minimalno četverogodišnje srednjoškolsko obrazovanje,
* Protiv te osobe nije pokrenut kazneni postupak.
* Pomoćnik u nastavi/stručni komunikacijski posrednik ne smije biti roditelj/skrbnik niti drugi član uže obitelji učenika kojem/kojima se pruža potpora
* Dodatno uz prethodno navedene uvjete, stručni komunikacijski posrednik još mora imati završenu edukaciju te stečene kompetencije za taj posao, te je obvezan prilikom selekcije isto i dokazati poslodavcu.

**OPIS POSLOVA:**

Osnovna je zadaća **pomoćnika u nastavi** pružati neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, potporu u svakidašnjim nastavnim, izvannastavnim i izvanučioničkim aktivnostima. Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

Osnovna je zadaća s**tručno komunikacijskog posrednika** pružati komunikacijsku potporu gluhim, nagluhim i gluhoslijepim učenicima u onom sustavu komunikacije koji preferira gluhi, nagluhi ili gluhoslijepi učenik: hrvatski znakovni jezik, prilagođeni hrvatski znakovni jezik (taktilni, locirani, vođeni) ili ostale sustave komunikacije koji se temelje na hrvatskom jeziku (simultana znakovno-govorna komunikacija, ručne abecede, titlovanje ili daktilografija, očitavanje govora s lica i usana, pisanje na dlanu i korištenje tehničkih pomagala). Poslovi stručnog komunikacijskog posrednika su: pružati komunikacijsku potporu u onom sustavu komunikacije koji učenik preferira, pripremati se za nastavu i neposredni rad s učenikom u svrhu objašnjavanja određenih pojmova učeniku prema uputama učitelja/nastavnika, pomagati učeniku pri upotrebi radnih materijala i korištenju udžbenika, dodatno pojasniti pojmove učeniku, poticati učenika na pisanje i izražavanje u onom sustavu komunikacije koji učenik preferira, a u skladu s učenikovim mogućnostima i sklonostima, poticati učenika na suradnju s ostalim učenicima, pružati pomoć u kretanju za gluhoslijepe učenike i osigurati prenošenje vizualnih/auditivnih informacija (opisivanje okoline u nastavnim, izvannastavnim i izvanučioničkim aktivnostima), ispisivati na računalu tekst izlaganja predavača tijekom nastave, surađivati s učiteljima/nastavnicima i stručnim suradnicima te obavljati ostale poslove sukladno potrebama učenika.

S kandidatom/kandidatkinjom izabranom za pomoćnika u nastavi/stručno komunikacijskog posrednika za učenike s teškoćama u razvoju sklopit će se pisani ugovor o radu sa pojedinom školom sukladno trajanju nastavne godine 2023./2024. kojima će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, adresu stanovanja, broj telefona i mobitela) te sve tražene priloge.

Uz prijavu kandidat/kandidatkinja dužni su priložiti sljedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome, svjedodžbe ili potvrdu o stečenoj stručnoj spremi),
* dokaz o državljanstvu (preslika odgovarajuće isprave)
* životopis
* elektronički zapis o radno pravnom statusu (“e-radna knjižica“) ili potvrdu o podacima

 evidentiranim u matičnoj evidenciji Hrvatskog zavoda za mirovinsko osiguranje ne stariji od (preslika) - ne starije od 30 dana

* uvjerenje da nije pod istragom i da se protiv kandidata ne vodi kazneni postupak glede

zapreka za zasnivanje radnog odnosa iz članka 106. Zakona s naznakom roka izdavanja – ne starije od 6 mjeseci („uvjerenje o nekažnjavanju“)

* potvrdu ili certifikat o završenom programu edukacije za poslove pomoćnika u nastavi u minimalnom trajanju od 20 sati
* potvrdu ili certifikat o završenoj edukaciju te stečene kompetencije za posao stručno komunikacijskog posrednika
* dokazi o pravu prednosti pri zapošljavanju, ukoliko ostvaruju takva prava

Navedene isprave odnosno prilozi dostavljaju se u neovjerenoj preslici.

Osobe koje ostvaruju pravo prednosti pri zapošljavanju dužne su uz prijavu na javni poziv priložiti dokaze o ispunjavanju traženih uvjeta, potvrdu o priznanju statusa iz kojeg je vidljivo navedeno pravo prednosti.

Da bi ostvario prednost pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve potrebne dokaze.

Pozivaju se osobe iz čl.102.st.1.-3. te čl. 103. st.1. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17,98/19) i Zakona o izmjenama i dopunama Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 84/2021) da su uz prijavu na natječaj dužne pozvati se na pravo prednosti pri zapošljavanju pod jednakim uvjetima i uz prijavu na natječaj priložiti dokaze iz čl. 103. st.1. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17,98/19) i Zakona o izmjenama i dopunama Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 84/2021) .

Poveznica na internetsku

stranicu Ministarstva je : <https://branitelji.gov.hr/zaposljavanje-u-drzavnoj-sluzbi/843>

Dodatne informacije o dokazima koji su potrebni za ostvarivanje prava prednosti pri zapošljavanju,

potražiti na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu sa Zakonom o civilnim

stradalnicima iz Domovinskog rata („Narodne novine“ broj 84/21) sukladno članku 48. stavcima 1. do 3. Zakona o civilnim stradalnicima iz Domovinskog rata („Narodne novine“ broj 84/21), uz prijavu na natječaj dužan je pozvati se na pravo prednosti pri zapošljavanju pod jednakim uvjetima i uz prijavu dostaviti i dokaze iz stavka 1. članka 49. Zakona o civilnim

stradalnicima iz Domovinskog rata. Poveznica na internetsku stranicu Ministarstva je :

<https://branitelji.gov.hr/zaposljavanje-u-drzavnoj-sluzbi/843>

Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti prema Zakonu o civilnim stradalnicima iz Domovinskog rata:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata („Narodne novine“ broj 33/92,77/92,86/92, 27/93, 58/93, 2/94,76/94, 108/95, 108/96, 82/01, 94/01,103/03, 148/13,98/19) uz prijavu na natječaj dužan je, osim dokaza o ispunjavanju traženih uvjeta, priložiti svu propisanu dokumentaciju prema posebnom Zakonu.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18,32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidati koji ostvaruju prednost pri zapošljavanju temeljem nekog drugog posebnog Zakona, dužni su u prijavi na natječaj pozvati se na to pravo i priložiti preslike rješenja ili potvrde o priznatom pravu te svu ostalu dokumentaciju temeljem koje ostvaruju pravo prednosti. Prije zapošljavanja, potrebno je priložiti izvornike rješenja na uvid.

Osobe koje se prijave na Poziv podnošenjem prijave daju svoju suglasnost Osnovnoj školi Marije i Line- Scuola elementare „Marija i Lina“, Umag- Umago da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja i objave na svojim internetskim stranicama i oglasnoj ploči. Informacije o svojim pravima i načinu postupanja s osobnim podacima osobe mogu vidjeti na linku Škole: <http://os-marijeiline-umag.skole.hr/>

**Natjecati se mogu i kandidati/kandidatkinje koji nemaju završen program edukacije** za poslove pomoćnika u nastavi u minimalnom trajanju **od 20 sati uz uvjet da isti završe prije početka rada.** Svi izabrani kandidati obvezni su savladati program edukacije pomoćnika prije početka rada. Kandidati koji su već završili program edukacije trebaju dostaviti potvrdu kojom to dokazuju te nisu obavezni pohađati edukaciju. Edukacija će se organizirati u okviru provedbe projekta „ Škola PUNa znanja 2023./2024.“

Odabir kandidata će se provesti sukladno Uputama za prijavitelje poziva.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.

Nepravodobne i nepotpune prijave neće biti razmatrane.

Prijave s dokazima o ispunjavanju uvjeta iz Javnog poziva mogu se dostaviti putem e-maila na adresu os-mil@hi.t-com.hr, uz traženje potvrde primitka e-pošte, neposrednom dostavom ili poštom na adresu Škole :

**Osnovna škola Marije i Line**

**Školska 14**

**52470 Umag**

 **s naznakom „Javni poziv za obavljanje poslova pomoćnika u nastavi/stručno komunikacijskog posrednika za učenike s teškoćama u razvoju“.**

Rok za podnošenje pisanih prijava s dokazima o ispunjavanju uvjeta iz Javnog poziva počinje teći **od 22. kolovoza 2023**. i prijave moraju biti zaprimljene najkasnije **do** **30. kolovoza 2023**. na adresi Škole ili e-mail adresi Škole u koju se kandidat prijavljuje.

Prijavu je potrebno poslati s naznakom**„Javni poziv za obavljanje poslova pomoćnika u nastavi/stručno komunikacijskog posrednika za učenike s teškoćama u razvoju“.**

Zainteresirani za zaposlenje u više škola dostavljaju sve dokumente u sve škole, a u prijavi trebaju navesti škole po redoslijedu interesa.

Radni odnos sa školom će se zasnivati nakon provedenog selekcijskog postupka.

 Ravnateljica

 Sanja Zakinja, prof.